**2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Aρ.Πρ.169/6-03-2025**

**«Εγγραφές μαθητών στα δημοτικά σχολεία**

**για το σχολικό έτος 2025-2026»**

(Λαμβάνοντας υπόψη την ΚΥΑ αρ.φ. 6/23967/Δ1 Εφημερίδα της Κυβερνήσεως αρ.φ. 979/5-03-2025 και την εγκύκλιο της Δ΄Δ/νσης Π.Ε. Δ΄ΑΘΗΝΑΣ με αρ.πρ. Φ.6/24732/Δ1/6-03-2025), **Εγγραφές μετά την 26η Μαρτίου θεωρούνται εκπρόθεσμες και χρειάζονται την έγκριση του Διευθυντή Πρωτοβάθμιας Εκπαίδευσης**  σύμφωνα με την παρ. 7 και 8 του Π.Δ. 79/2017 (Α΄109) όπως η τελευταία παράγραφος αντικαταστάθηκε και ισχύει (παρ 1δ του άρθρου 204 του Ν.4610/2019 (Α΄70)

* Οι εγγραφές στα δημοτικά σχολεία για το σχολικό έτος 2025-26 θα πραγματοποιηθούν από **6η έως και 26η Μαρτίου 2025**.
* Τη σχολική χρονιά 2025-2026 στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν **από 1-1-2019 έως 31-12-2019.**
* Στα όρια της σχολικής περιφέρειας του **2oυ Δ.Σ. Γλυφάδας** περιλαμβάνονται οι ακόλουθες οδοί:

Α) Λ. Βουλιαγμένης, Ασκληπιού (1-36), Μιαούλη (Μονά 1-39 και Ζυγά 36-80), Περγάμου, Ιθάκης, Κρήτης.

Β) Αϊδινίου, Δημοκρατίας, Ηλείας, Ηρακλείου, Θάσου, Θήρας, Ιθάκης, Ικαρίας, Ιφιγένειας, Κανδρή, Καρατζά, Πύργου, Ρεθύμνου, Ροδόπης, Σπάρτης, Χαρ. Τρικούπη, Τσακάλωφ

Γ) Λεωφ. Βουλιαγμένης (Μονά 7-51) και (Ζυγά 4-58), Βας. Τσιτσάνη (Μονά 31-45) και (Ζυγά 86Α-96), Ματθ. Λιούγκα (μονά 33-75) και (Ζυγά 28-60), Τζαβέλλα 9Μονά 1-3) και (Ζυγά 2-6), Αθ. Διάκου (Μονά 1-3 και Ζυγά 2-12), Καραϊσκάκη (Μονά 1-23 και Ζυγά 2-30), Λόντου (Μονά 1-27 και Ζυγά 2-28), Υψηλάντου (Μονά 1-27 και Ζυγά 2-36), Τσακάλωφ-Κολοκοτρώνη (Μονά 1-25 και Ζυγά 2-36).

**ΗΛΕΚΤΡΟΝΙΚΗ Α΄ΕΓΓΡΑΦΗ ΜΑΘΗΤΩΝ**

Σύμφωνα με την υπό στοιχεία Φ.6/23967/Δ1/4-3-2025 (B’ 979) ΚΥΑ, oι εγγραφές στα δημόσια Δημοτικά σχολεία γενικής εκπαίδευσης δύναται να πραγματοποιούνται μέσω της Ενιαίας Ψηφιακής Πύλης της Δημόσιας Διοίκησης (gov.gr) στην ειδική ψηφιακή πλατφόρμα «Εγγραφή στην Πρώτη Δημοτικού» στη διεύθυνση <https://adimotikou.eservices.minedu.gov.gr>, με υποβολή ηλεκτρονικής αίτησης εγγραφής, την οποία υποβάλλει ένας εκ των δύο γονέων/κηδεμόνων/εχόντων την επιμέλεια των μαθητών/τριών που συμπληρώνουν την 31η Δεκεμβρίου του έτους εγγραφής την ηλικία των έξι (6) ετών.

Μετά την είσοδο τους στην εφαρμογή αντλείται από το Εθνικό Μητρώo Επικοινωνίας (Ε.Μ.Επ.) μέσω διαλειτουργικότητας το κινητό τηλέφωνο και η διεύθυνση ηλεκτρονικού ταχυδρομείου. Στην περίπτωση απουσίας αυτών οι γονείς/κηδεμόνες/έχοντες-ουσες την επιμέλεια συμπληρώνουν και επιβεβαιώνουν υποχρεωτικά τον αριθμό του κινητού τηλεφώνου τους και προαιρετικά τα στοιχεία του ηλεκτρονικού ταχυδρομείου, μέσω των οποίων θα ενημερώνονται για την πορεία της αίτησής τους.

Για την εγγραφή των μαθητών/τριών που φοιτούν για πρώτη φορά, στην Α΄ τάξη, σε δημόσιο Δημοτικό σχολείο γενικής εκπαίδευσης, εφαρμόζεται η ακόλουθη διαδικασία:

* 1.α) Από την 6η (12 το μεσημέρι) έως την 26η Μαρτίου οι γονείς/κηδεμόνες/έχοντες-ουσες την επιμέλεια υποβάλλουν ηλεκτρονικά αίτηση – υπεύθυνη δήλωση εγγραφής μέσω της Ενιαίας Ψηφιακής Πύλης της Δημόσιας Διοίκησης (gov.gr), και συγκεκριμένα της ηλεκτρονικής πλατφόρμας «Εγγραφή στην Πρώτη Δημοτικού», προκειμένου να εγγραφεί ο/η μαθητής/τρια στο δημοτικό σχολείο που έχει κατανεμηθεί, σύμφωνα με τα όρια της σχολικής περιφέρειας. **Σε περίπτωση που η διεύθυνση κατοικίας, βάσει της οποίας πραγματοποιήθηκε η κατανομή, έχει μεταβληθεί, ο/η αιτών/αιτούσα καλείται να μεταβεί εντός της προθεσμίας εγγραφών στο Νηπιαγωγείο φοίτησης για επικαιροποίηση των σχετικών στοιχείων. Σε περίπτωση μη κατανομής, ιδίως, εξαιτίας μη καταχώρισης της διεύθυνσης κατοικίας του/της μαθητή/τριας κατά την εγγραφή στο Νηπιαγωγείο, ο/η αιτών/αιτούσα συμπληρώνει τα απαιτούμενα στοιχεία και αναρτά έγγραφο (λογαριασμό Δημοσίων Επιχειρήσεων και Οργανισμών (Δ.Ε.Κ.Ο.),μισθωτήριο συμβόλαιο ή άλλο πρόσφατο δημόσιο έγγραφο) από το οποίο να προκύπτει ρητά η διεύθυνση κατοικίας.**

β) Μετά την ολοκλήρωση των περιγραφόμενων στην ανωτέρω περίπτωση, ο/η αιτών/αιτούσα δύναται να αναρτά: βα) το ατομικό δελτίο υγείας μαθητή/τριας, ββ) το βιβλιάριο υγείας ή άλλο στοιχείο από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών και βγ) τυχόν γνωμάτευση από Κέντρο Διεπιστημονικής Αξιολόγησης, Συμβουλευτικής & Υποστήριξης (ΚΕ.Δ.Α.Σ.Υ.) ή δημόσιο ιατροπαιδαγωγικό κέντρο ή άλλη αρμόδια προς τούτο δημόσια υπηρεσία.

γ) Ο/Η αιτών/αιτούσα, εφόσον δεν αναρτήσει τα περιγραφόμενα στην περίπτωση β δικαιολογητικά, καλείται να τα προσκομίσει στο δημοτικό σχολείο κατανομής εντός της προθεσμίας εγγραφών.

* 2. Η σχολική μονάδα που θα φοιτήσουν οι μαθητές/τριες προσδιορίζεται από την ηλεκτρονική εφαρμογή «GIS- based “Χωροταξικό”» με βάση τη διεύθυνση κατοικίας που έχει δηλωθεί και επικαιροποιηθεί στο Νηπιαγωγείο φοίτησης.

**Σε περίπτωση που έχει γίνει χωροταξική ανάθεση σύμφωνα με το προηγούμενο εδάφιο, δεν υπάρχει δικαίωμα επιλογής διαφορετικού σχολείου. Εξαιρετικά, αιτήσεις εγγραφής δύναται να υποβάλει ηλεκτρονικά ένας εκ των δύο γονέων/κηδεμόνων/εχόντων την επιμέλεια των μαθητών/τριων που διαμένουν εκτός σχολικής περιφέρειας, από αυτήν στην οποία έχουν χωροταξικά κατανεμηθεί, εφόσον στη σχολική μονάδα φοιτούν ήδη αδέλφια του/της προς εγγραφή μαθητή/τριας.**

* 3. Μετά την πιστοποίηση της παρ. 1 της ενότητας Β1, ο ένας εκ των δύο γονέων/κηδεμόνων/εχόντων την επιμέλεια υποβάλλει ηλεκτρονικά την αίτησή του, ορίζοντας ποιο/ποια εκ των τέκνων του θα φοιτήσει/ουν στην πρώτη τάξη του δημοτικού σχολείου, ενώ επιβεβαιώνει ότι το/τα τελευταίο/α δεν είναι εγγεγραμμένο/α σε άλλη σχολική μονάδα. Η ηλεκτρονική πλατφόρμα «Εγγραφή στην Πρώτη Δημοτικού» διαλειτουργεί με τα πληροφοριακά συστήματα «Μητρώο Πολιτών» και «myschool» και παρέχει στον γονέα/κηδεμόνα/έχοντα την επιμέλεια κατάλογο των τέκνων που είναι εγγεγραμμένα στην οικογενειακή μερίδα του.

Τα στοιχεία αυτά είναι προσυμπληρωμένα και ο γονέας/κηδεμόνας/έχων την επιμέλεια επιλέγει το τέκνο, το οποίο βρίσκεται σε ηλικία εγγραφής στην πρώτη τάξη του δημοτικού και για το οποίο επιθυμεί να υποβάλει αίτηση. Τα στοιχεία αυτά του/της μαθητή/τριας για τον/την οποίο/α αιτούνται την εγγραφή είναι τα εξής: **(α) όνομα, (β) πατρώνυμο, (γ) μητρώνυμο και (δ) ημερομηνία γέννησης.**

* 4. Ο γονέας/κηδεμόνας/έχων την επιμέλεια επιλέγει εάν και εφόσον επιθυμεί τη φοίτηση του τέκνου του στο προαιρετικό ολοήμερο πρόγραμμα ή στο αναβαθμισμένο πρόγραμμα ολοήμερου ή και στο τμήμα πρόωρης υποδοχής (υπό την προϋπόθεση ότι φοιτά στο ολοήμερο).
* 5. Ο/Η αιτών/αιτούσα συμπληρώνει τα στοιχεία των συνοδών του/της μαθητή/τριας κατά την αποχώρηση από τη σχολική μονάδα.
* 6. Πριν την τελική υποβολή της αίτησης, ο έτερος γονέας/κηδεμόνας εισέρχεται στην ηλεκτρονική πλατφόρμα με τη χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet) και επιβεβαιώνει την αίτηση που έχει υποβληθεί από τον άλλο γονέα/κηδεμόνα. Έχει τη δυνατότητα σε περίπτωση διαφωνίας να ακυρώσει την αίτηση και να υποβάλει νέα. Σε περίπτωση συνεχιζόμενης διαφωνίας των δύο γονέων/κηδεμόνων/εχόντων την επιμέλεια εφαρμόζονται οι διατάξεις του άρθρου 1510 και 1512 του ΑΚ.
* 7. Μετά την υποβολή της αίτησης, οι γονείς/κηδεμόνες/έχοντες-ουσες την επιμέλεια λαμβάνουν ενημερώσεις σχετικά με την εξέλιξη της αίτησής τους στο κινητό τηλέφωνο και στη διεύθυνση ηλεκτρονικού ταχυδρομείου που έχουν δηλώσει μετά την είσοδό τους στην εφαρμογή. Εφόσον απαιτούνται διορθώσεις, η αίτησή τους επιστρέφεται από το δημοτικό σχολείο στους γονείς/κηδεμόνες/έχοντες-ουσες την επιμέλεια, προκειμένου να προβούν στις υποδεικνυόμενες διορθώσεις και να την υποβάλουν εκ νέου μέσω της πλατφόρμας «Εγγραφή στην Πρώτη Δημοτικού».
* 8. Η πλατφόρμα «Εγγραφή στην Πρώτη Δημοτικού» παρέχει στους γονείς/κηδεμόνες/έχοντες την επιμέλεια την παρακολούθηση της κατάστασης επεξεργασίας της ηλεκτρονικής αίτησής τους, κάνοντας χρήση του Μοναδικού Αριθμού Υποβολής (Μ.Α.Υ.).
* 9. Οι γονείς/κηδεμόνες/έχοντες-ουσες την επιμέλεια εφόσον οριστικοποιήσουν την ηλεκτρονική αίτηση εγγραφής τους μπορούν να εισέρχονται στην πλατφόρμα και να παρακολουθούν την εξέλιξη της αίτησής τους χωρίς όμως να μπορούν να προβούν σε οποιαδήποτε τροποποίησή της, μέχρι την ενημέρωσή τους ως προς το σχολείο εγγραφής.

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

Τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:

**α. Πιστοποιητικό γέννησης Δήμου ή Κοινότητας.**

Αυτεπάγγελτη αναζήτηση πραγματοποιείται, κατόπιν υπεύθυνης δήλωσης του γονέα και κηδεμόνα του μαθητή, αίτηση εγγραφής. (Φ.6/498/57863/Δ1/6-4-2016).

**β. Επίδειξη του Βιβλιαρίου Υγείας του Παιδιού (Β.Υ.Π.),** ή προσκόμιση άλλου στοιχείου, στο οποίο αποδεικνύεται ότι έγιναν τα προβλεπόμενα εμβόλια, που είναι ενταγμένα στο Εθνικό Πρόγραμμα Εμβολιασμών. (παρ. 4, του άρθρου 7 του Π.Δ 79/2017 (Α 109), όπως τροποποιήθηκε με την παρ. 2 του άρθρου 44 του Ν. 4777/2021 (Α΄ 25).

**γ. Το Ατομικό Δελτίο Υγείας Μαθητή** (μπορείτε να το ζητήσετε από τη Διεύθυνση του σχολείου ή να το εκτυπώσετε από την ιστοσελίδα του σχολείου). Αρ. πρ. Φ.6/1094/80261/Δ120-5-2015, Εγκύκλιος του ΥΠΑΙΘ.

**δ. Αποδεικτικό στοιχείο το οποίο πιστοποιεί τη διεύθυνση κατοικίας του μαθητή** (απόδειξη τελευταίου λογαριασμού ΔΕΚΟ ή αντιγράφου εκκαθαριστικού της οικείας Δημόσιας Οικονομικής Υπηρεσίας (Δ.Ο.Υ.), ή ηλεκτρονικό μισθωτήριο κατοικίας, Άρθρο 5ΠΔ79/2017(Α΄109)όπως τροποποιήθηκε με το άρθρο 23 του Ν.4559/2018 (Α΄142).

**ε. Πιστοποιητικό Φοίτησης Νηπιαγωγείου**. Μέχρι την ημερομηνία έκδοσης του Πιστοποιητικού Φοίτησης το Νηπιαγωγείο εκδίδει **Βεβαίωση Φοίτησης** η οποία προσκομίζεται για την εγγραφή του παιδιού στο Δημοτικό Σχολείο.

**Στ. Τυχόν Γνωμάτευση από Κέντρο Διεπιστημονικής Αξιολόγησης Συμβουλευτικής και Υποστήριξης ΚΕ.Δ.Α.Σ.Υ. ή δημόσιο ιατροπαιδαγωγικό κέντρο ή άλλη αρμόδια προς τούτο δημόσια υπηρεσία.**

**Δικαιολογητικά εγγραφής για το Ολοήμερο Σχολείο**

Oι μαθητές/τριες εγγράφονται στο Προαιρετικό Ολοήμερο Πρόγραμμα κατόπιν σχετικής αίτησης – δήλωσης των γονέων και κηδεμόνων τους. Γίνονται δεκτές όλες οι αιτήσεις ανεξαρτήτως προϋποθέσεων.

**Πρωινή Ζώνη:** Δικαίωμα συμμετοχής έχουν οι μαθήτριες οι οποίοι είναι εγγεγραμμένοι/ες και φοιτούν στο Ολοήμερο Πρόγραμμα.

**ΕΓΓΡΑΦΕΣ ΜΑΘΗΤΩΝ ΠΟΥ ΠΡΟΕΡΧΟΝΤΑΙ ΑΠΟ ΧΩΡΕΣ ΤΟΥ ΕΞΩΤΕΡΙΚΟΥ**

Οι αλλοδαποί μαθητές εγγράφονται στην Α’ τάξη με ληξιαρχική πράξη γέννησης ή ομοειδές πιστοποιητικό **επίσημα μεταφρασμένο από το Υπουργείο Εξωτερικών ή από πιστοποιημένο δικηγόρο για το σκοπό αυτό**. Στις υπόλοιπες τάξεις εγγράφονται καταθέτοντας τον Τίτλο ή το Αποδεικτικό Μετεγγραφής ή τη Βεβαίωση Φοίτησης.

**ΩΡΕΣ ΣΥΝΕΡΓΑΣΙΑΣ ΓΙΑ ΤΗΝ ΕΓΓΡΑΦΗ ΜΑΘΗΤΩΝ/ΤΡΙΩΝ ΣΤΗΝ Α΄ΤΑΞΗ**

**Για συνεργασία του σχολείου με τους γονείς και κηδεμόνες των μαθητών/τριών στο πλαίσιο των εγγραφών ορίζονται οι κάτωθι ώρες καθημερινώς:**

**Δευτέρα, Τρίτη, Τετάρτη Πέμπτη, Παρασκευή 10:00-12:00 π.μ.**

**Για οποιαδήποτε πληροφορία μπορείτε να απευθύνεστε στο τηλέφωνο 210 9625272, Δ/ντριας Σχολείου.**

**Στην ιστοσελίδα του σχολείου μας (**[**http://2dim-glyfad.att.sch.gr/**](http://2dim-glyfad.att.sch.gr/)**), έχουν αναρτηθεί τα σχετικά αρχεία α΄εγγραφής:**

* **Το Ατομικό Δελτίο Υγείας του Μαθητή.**
* **Η αίτηση εγγραφής – υπεύθυνη δήλωση.**
* **Η υπεύθυνη δήλωση προσκόμισης δικαιολογητικών για εκκρεμότητες.**
* **Η εγγραφή μαθητή – ανάληψη κηδεμονίας**
* **Αίτηση για το Ολοήμερο Σχολείο**
* **Έντυπο εγγραφής – Στοιχεία**

**Ο/Η αιτών/αιτούσα, εφόσον δεν αναρτήσει τα περιγραφόμενα δικαιολογητικά, καλείται να τα προσκομίσει στο δημοτικό σχολείο κατανομής εντός της προθεσμίας εγγραφών κι εγκαίρως το δυνατότερο.**

**Η Διευθύντρια του 2ου Δ.Σ. Γλυφάδας**

**Χανιώτη Μαρουσώ**